Ensretning af praksis for brevstemmeafgivning 
Sagsfremstilling 
13.    Ensretning af praksis for brevstemmeafgivning  
                                                                                                                        Åbent 
Sagsnr.: 326-2014-5995        J.nr.: 84.00.00           Dokumentnr.: 326-2014-37334 
  
[adresse] 
Inden for kommunens grænser er der i dag forskellig praksis for brevstemmeafgivning på forskellige boformer og 
boliger efter lov om social service og boliglovgivningen. Den forskellige praksis stammer fra før 
kommunesammenlægningen 1. januar 2007.  
  
Nogle steder opsøger kommunens medarbejdere aktivt de forskellige bosteder og tilbyder brevstemmeafgivning. 
Andre steder kommer kommunens medarbejdere på konkret anmodning fra den enkelte borger, svarende til 
reglerne for brevstemmeafgivning i eget hjem. 
  
For at sikre ens praksis inden for hele kommunen er der behov for, at Kommunalbestyrelsen tager stilling til, hvorvidt 
kommunens medarbejdere aktivt skal opsøge alle boformer og tilbyde brevstemning, jfr. Bekendtgørelse nr. 130 af 
19. februar 2009 om brevstemmeafgivning i visse boformer og boliger efter lov om social service og 
boliglovgivningen, eller om borgere i nogle tilfælde aktivt skal anmode om brevstemmeafgivning i eget hjem, jf. 
bekendtgørelse nr. 128 af 19. februar 2009 om brevstemmeafgivning i hjemmet. 
  
Det indstilles, at borgeren aktivt skal anmode om at stemme i eget hjem i flg. konkrete boformer: 
1) Boformer til ophold for voksne, der på grund af nedsat fysisk eller psykisk funktionsevne eller særlige sociale 
problemer har behov herfor, jfr. § 107 og 108, stk. 1 i Lov om social service og 
2) Opholdssteder uden for de pågældendes bolig, hvor kommunen giver tilbud om personlig hjælp, omsorg og pleje 
mv. til personer, som pga. midlertidig eller varigt nedsat fysisk eller psykisk funktionsevne har behov herfor, jfr. § 83, 
stk. 1 i Lov om social service. 
3) Øvrige almene ældreboliger, der er omfattet af Lov om almene boliger m.v., øvrige ældreboliger der er omfattet af 
Lov om boliger for ældre og personer med handicap mv. 
  
En beslutning herom vil betyde, at kommunen fremover opsøger kommunens plejeboliger og beskyttede boliger, 
almene plejeboliger, boformer for kvinder mv., jf. vedhæftede bilag. Øvrige borgere vil være omfattet af de 
almindelige regler om brevstemmeafgivning i eget hjem.  
  
En alternativ beslutning om at alle nævnte borgere aktivt opsøges, vurderes at medføre en betydelig administrativ 
meromkostning.  
  
Der arbejdes på, at ændringen i givet fald kan træde i kraft ifm. Europa-Parlamentsvalget d. 25. maj 2014.  
  
BEHANDLING 
Direktion, Økonomiudvalg, Kommunalbestyrelse, Ældreråd, Handicapråd, Økonomiudvalg, Kommunalbestyrelse. 
  
INDSTILLING 
Borgerservicechefen indstiller,  
· At praksis for brevstemmeafgivning for borgere i hele kommunen ensartes 
· At brevstemmeafgivning i boliger iht. Bekendtgørelse nr. 130 af 19. februar 2009, svarende til de nævnte boformer 
ovenfor (pkt. 1-3) fremover finder sted efter reglerne i bekendtgørelse nr. 128 af 19. februar 2009 om 
brevstemmeafgivning i eget hjem. 
· At borgere som tidligere er blevet aktivt opsøgt orienteres om, at der fremover er mulighed for brevafstemning ved 
konkret anmodning.  
  
ØKONOMISKE KONSEKVENSER 
Ingen økonomiske konsekvenser da en evt. administrativ besparelse ved ikke at skulle opsøge alle boformer 
forventes at blive opvejet af en stigning i antallet af henvendelser om at stemme i eget hjem.  
Direktionens møde den 11. marts 2014: 
Direktionen vedtog at anbefale borgerservicechefens indstilling. 
Økonomiudvalgets møde den 18. marts 2014: 
Udvalget vedtog at anbefale Direktionens indstilling. 
Kommunalbestyrelsens møde den 26. marts 2014: 
Kommunalbestyrelsen vedtog at godkende Økonomiudvalgets indstilling med den tilføjelse at sagen også sendes i 
høring i Socialudvalget. 
Ældrerådets møde den 31. marts 2014: 
Ældrerådet kan efter omstændighederne tiltræde økonomiudvalgets indstilling; men udtrykker bekymring over at der 
fremover skal ske en konkret anmodning om brevafstemning. 
  
Det er ældrerådets opfattelse at plejepersonalet har en opgave med hensyn til at gøre de ældre opmærksomme på 
muligheden for fortsat brevstemning i hjemmet. 
  
Rådet undres over at sagen ikke sendes til høring i ældre- og sundhedsudvalget og socialudvalget. 
Socialudvalgets møde den 3. april 2014: 
Udvalget vedtog at anbefale Direktionens indstilling. Udvalget beder samtidig relevante partnerskabsholdere sørge 
for orientering om valg. 
Handicaprådets møde den 9. april 2014: 
Rådet vedtog at anbefale Socialudvalgets indstilling. 
Økonomiudvalgets møde den 23. april 2014: 
Økonomiudvalget vedtog at anbefale Socialudvalgets indstilling. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets indstilling. 
Plejeboliger 
326-2014-37341 
